techiaith/cofnodycynulliad_en-cy huggingface dataset:
English: There are a number, of course, that are reliant on a single employed individual. I know that in my area, for example, although a festival is reliant on volunteers, very often it's one or two people who are employed, and are paid from the festival income. Of course, as that income disappears, then there is a question about the future of those leaders within our communities. Another problem is that it's not just a financial issue; many of the societies and associations - if you look at the age profile of the volunteers, then they do tend to be older or younger. I'm concerned that perhaps because of the concern among older people, they won't be as eager to volunteer as we move forward. So, it's not just a matter of funding and turnover; it's a matter of generating confidence once again, ensuring that people feel confident that the proper arrangements are in place. There is some confusion as to what some of the requirements are in creating that safe environment. Capacity within some of these societies and associations to understand exactly what the health and safety requirements are as they move forward is another issue of concern. But Dyfan Sion is also responsible for some of the teams involved with the economy, so I will ask Dyfan to contribute on the economic impact.
Welsh: Mae yna nifer ohonyn nhw, wrth gwrs, sydd yn dibynnu ar un unigolyn sydd yn gyflogedig. Dwi'n gwybod yn yr ardal lle dwi'n byw, er enghraifft, er bod gŵyl yn dibynnu ar wirfoddolwyr, yn aml iawn mae yna un neu ddau o bobl sy'n cael eu cyflogi ac yn cael eu talu allan o incwm yr ŵyl. Ac wrth gwrs, wrth i'r incwm yna ddiflannu, mae yna gwestiwn ynglŷn â dyfodol yr arweinwyr yna o fewn ein cymunedau ni. Problem arall ydy mai nid jest mater ariannol ydy o; mae nifer fawr o'r cymdeithasau yma - os ydych chi'n edrych ar broffil oedran y gwirfoddolwyr, maen nhw'n dueddol i fod yn hŷn neu'n ifanc. Dwi'n pryderu achos y pryder sydd yna ymysg pobl sydd dipyn hŷn - fyddan nhw ddim mor awyddus i wirfoddoli wrth i ni symud ymlaen. Felly nid jest mater o arian ydy o; mae'n fater o greu hyder unwaith eto, gwneud yn sicr bod pobl yn teimlo'n gyfforddus bod y trefniadau mewn lle. Mae cryn ddryswch ynglŷn â beth ydy rhai o'r gofynion o ran creu yr awyrgylch diogel yma, i ddweud y gwir. Mae capasiti o fewn rhai o'r cymdeithasau yma i ddeall yn union beth ydy'r gofynion o ran iechyd a diogelwch er mwyn symud ymlaen yn fater arall. Ond mae Dyfan Sion hefyd yn gyfrifol am rai o'r timoedd sydd yn ymwneud â'r economi, felly dwi'n mynd i ofyn i Dyfan hefyd i gyfrannu o ran yr effaith economaidd sydd ohoni.
English: Just to return to the previous question and to look at the broader economic impact, I think Aled referred to all of the business suppliers and artists who are reliant on these cultural events. The other thing that's important to bear in mind, I think, is the broader economic impact of events like the Urdd Eisteddfod. For example, there was a study carried out in 2018, which showed the annual contribution of the Urdd to the Welsh economy, and that contribution was in the region of £25 million. So, there is a risk also that that broader contribution will be forgotten, and that of course, is a contribution the length and breadth of Wales - in their residential centres, and depending, of course, on the location of the Eisteddfod. So, that's important. Aled also mentioned volunteers, and one of the things that we've seen during this period is the importance of the third sector and the importance of volunteering. So, we've been working closely with the Wales Council for Voluntary Action in order to better identify those volunteers who can use the Welsh language in their volunteering work. So, there is a project ongoing with them at the moment. But, certainly, we've seen the importance of the third sector during this period, not just in terms of filling gaps, but also in providing the support that people need as a result of the crisis.
Welsh: Jest i fynd yn ôl at y cwestiwn blaenorol ac ystyried yr effaith economaidd ehangach, dwi'n meddwl y gwnaeth Aled gyfeirio at yr holl fusnesau cyflenwi ac artistiaid ac ati sy'n ddibynnol ar y digwyddiadau diwylliannol yna. Peth arall sy'n bwysig i gofio, dwi'n meddwl, ydy effaith economaidd ehangach digwyddiadau fel Eisteddfod yr Urdd. Felly, er enghraifft, roedd astudiaeth gafodd ei chynnal yn 2018 yn dangos cyfraniad blynyddol yr Urdd i'r economi yng Nghymru; roedd y cyfraniad yna yn rhywbeth fel £25 miliwn. Felly mae yna risg, dwi'n meddwl, hefyd i'r cyfraniad ehangach yna, ac mae hwn yn gyfraniad, wrth gwrs, ar hyd a lled Cymru - y gwersylloedd sydd ganddyn nhw a hefyd yn ddibynnol ar leoliad yr Eisteddfod. Felly, mae hynny'n bwysig. Fe wnaeth Aled hefyd sôn am wirfoddolwyr, ac un o'r pethau rydyn ni wedi'i weld yn ystod y cyfnod yma ydy pwysigrwydd y trydydd sector a gwirfoddoli. Felly, rydyn ni wedi bod yn gweithio'n agos efo'r WCVA i geisio adnabod yn well gwirfoddolwyr sydd yn gallu defnyddio'r Gymraeg wrth wirfoddoli. Felly, mae yna brosiect yn mynd ymlaen efo nhw ar hyn o bryd. Ond, yn sicr, rydyn ni wedi gweld pwysigrwydd y trydydd sector yn ystod y cyfnod yma, nid jest o ran llenwi bylchau, ond hefyd o ran y gefnogaeth mae pobl ei hangen yn sgil yr argyfwng.
English: Yes, it is off.
Welsh: Ydy, mae o i ffwrdd.
English: Okay. Thank you. I just wanted to ensure that that was the case.
Welsh: Mae i ffwrdd. Diolch. Roeddwn i jest eisiau sicrhau bod hwnna'n digwydd.
English: Just to echo those comments very briefly, there are two main things that concern us, namely the access issue that you've already touched upon, and the other issue is resources. Although there has been some innovation and a great deal of good practice that's emerged from this period, in bringing Welsh language resources together, what we have seen is that there is a lack of digital Welsh language resources in some areas. So, although we have seen good practice and innovation, those problems in terms of access, which do impact Welsh language communities perhaps more than other communities, and the issue of resources and the lack of digital resources available through the medium of Welsh, are two problems, I think.
Welsh: Jest i ategu hynny yn gyflym iawn, dau prif beth sy'n ein poeni ni, sef y mater mynediad rydych chi wedi cyffwrdd arno fo yn barod, a'r peth arall wedyn ydy adnoddau. Er bod yna arloesi a lot o arfer da wedi dod allan o'r cyfnod yma, wrth geisio dod ag adnoddau Cymraeg ynghyd, beth rydym ni wedi'i weld ydy bod yna brinder adnoddau digidol Cymraeg mewn rhai meysydd. Felly, er ein bod ni wedi gweld arloesedd ac arfer da, mae'r problemau yna o fynediad, sydd yn effeithio ar gymunedau Cymraeg efallai yn fwy na rhai cymunedau eraill, ac wedyn yr adnoddau a'r diffyg adnoddau digidol yn Gymraeg, yn ddau risg, dwi'n meddwl.
English: I think that's a fair point, but I do think that there is some room for celebration here. I think the work that the BBC and S4C have done in terms of resources is to be applauded. But, we are moving to a position where there will be far more people working virtually, and as a result of that, the whole situation, I think, will change. And it would be appropriate, therefore, for the Government to review its strategy and action plan. There's a great deal of work being done by Government. They're not without fault, of course, but if we consider the steps that have been taken in terms of the app, for example, and ensuring that that's available bilingually, yes, there are problems, but they are technical problems for the most part. But it is clear - and it's been clear for some time, but perhaps this new scenario has highlighted the scale of the problem - that there is a lack of digital Welsh language resources for all age groups, from nursery right through to further and higher education. In terms of apprenticeships, the Coleg Cymraeg Cenedlaethol has sought to draw those resources together, but the truth is that in all of these sectors, the resources available in Welsh are far fewer than those available through the medium of English. And if there is not Government intervention then it's very unlikely, from the market perspective, that that will change.
Welsh: Dwi'n meddwl bod hynny yn bwynt teg, i ddweud y gwir, ond dwi'n meddwl bod yna le i ddathlu. Dwi'n meddwl bod y gwaith mae S4C a'r BBC wedi'i wneud ar gyfer adnoddau yn rhywbeth sydd i'w ganmol. Ond, mi ydyn ni'n symud i sefyllfa lle bydd yna lawer iawn mwy o bobl yn gweithio yn rhithiol, ac o achos hynny, mae'r holl sefyllfa, dwi'n meddwl, yn mynd i newid. Mi fyddai'n briodol, felly, i'r Llywodraeth ailedrych ar y strategaeth a'r cynllun gweithredu. Mae yna lawer iawn o waith yn cael ei wneud gan y Llywodraeth. Dydyn nhw ddim yn ddi-fai, ond os ydyn ni'n meddwl am y camau sydd wedi cael eu cymryd, er enghraifft o ran yr ap, i sicrhau bod hynny ar gael yn ddwyieithog, oes, mae yna broblemau, ond problemau technegol ydyn nhw ran fwyaf. Ond, mae'n glir - ac mae wedi bod yn glir ers cryn amser, ond hwyrach bod y sefyllfa newydd yma wedi tanlinellu maint y broblem - fod yna ddiffyg adnoddau yn y Gymraeg yn ddigidol ym mhob ystod oedran o'r meithrin drwodd i addysg bellach ac addysg uwch. O ran prentisiaethau, mae'r Coleg Cymraeg Cenedlaethol wedi ceisio dod â'r adnoddau hynny at ei gilydd, ond y gwir amdani, ym mhob un o'r sectorau yma, yw bod yr adnoddau sydd ar gael yn y Gymraeg yn llawer iawn llai na'r adnoddau sydd ar gael yn Saesneg. A heb fod yna ymyrraeth ar lefel y Llywodraeth, mae'n annhebygol iawn, o ran y farchnad, fod hynny'n mynd i newid.
English: Yes. It's very difficult, isn't it, because I think it was very late in the day for some of these organisations in terms of - . You're talking about March when the lockdown began. The way some of them have had to adapt and change has been a huge challenge for then, so I'm not going to criticise what's been done, but clearly, now, we all realise, perhaps, that this isn't something that's going to be with us for two or three months. There are clear questions as to next year's events too. I'm sure that there will have been some lessons learnt from the Eisteddfod Amgen; there were also lessons for the Urdd in terms of their approach. But I think that each and every one of them is seeking to learn those lessons. There's a great deal of sharing of experiences happening. But clearly, as their incomes decline substantially, then the question does arise as to how they can afford to improve their digital provision. That's going to be a challenge for them. What I'm also eager to do is to not lose sight of the fact that there is a risk that some people are being excluded digitally and that we don't create a situation where we automatically turn to providing everything digitally. It is important that we do maintain face-to-face provision too, which is important not only from a language perspective, but also from a mental health and social perspective too. So, it is a challenge.
Welsh: Ie. Mae'n anodd iawn, onid ydy, achos dwi'n meddwl yr oedd hi'n hwyr iawn yn y dydd i rai o'r mudiadau yma o ran - . Rŷch chi'n sôn am fis Mawrth pan oedd y cyfnod clo yn dechrau. Mae'r ffordd y mae rhai ohonyn nhw wedi gorfod newid wedi bod yn her enfawr iddynt, felly dwi ddim yn mynd i feirniadu beth sydd wedi cael ei wneud, ond yn amlwg, erbyn hyn, rydym ni gyd yn sylweddoli, dwi'n meddwl, hwyrach, fod hyn ddim yn rhywbeth sy'n mynd i barhau am ryw ddau neu dri mis. Mae yna gwestiynau amlwg ynglŷn â digwyddiadau ar gyfer y flwyddyn nesaf. Mae'n siŵr bod yna wersi wedi'u dysgu hefyd ar ôl yr Eisteddfod Amgen; mae yna wersi hefyd i'r Urdd o ran beth y gwnaethon nhw. Ond, dwi'n meddwl bod pob un ohonyn nhw'n ceisio dysgu gwersi. Mae yna lawer iawn o rannu profiadau'n digwydd. Ond yn amlwg, wrth i'w hincwm nhw ostwng yn sylweddol, mae yna gwestiwn yn codi ynglŷn â sut maen nhw'n mynd i fforddio, yn union, i wella'r ddarpariaeth ddigidol yma. Mae hynny yn her iddynt. Beth dwi hefyd yn awyddus i'w wneud yw peidio â cholli golwg ar y ffaith bod yna beryg bod rhai pobl yn cael eu heithrio o'r sefyllfa ddigidol a'n bod ni ddim yn creu sefyllfa lle, yn awtomatig, rydym ni'n mynd drosodd i greu pob peth yn ddigidol. Mae'n bwysig ein bod ni'n cynnal y ddarpariaeth wyneb-yn-wyneb hefyd, sydd yn bwysig nid yn unig o ran yr iaith ond yn bwysig o ran iechyd meddwl a phethau cymdeithasol hefyd. Felly, mae o'n her.
English: Dyfan, would you like to come on this? Because you've been involved with some of those discussions at the economic level.
Welsh: Dyfan, wyt ti eisiau dod i mewn? Achos rwyt ti wedi bod yn ymwneud â rhai o'r trafodaethau yna ar lefel economaidd.
English: Yes. Thank you. I think what I would say, in general terms, is that it's important that the Welsh language is a consideration in the Government's plans in terms of reviving the economy. And, in that regard, we have contributed to some of the Government's impact assessments and have also contributed to some of the plans in place to revive certain sectors. Also, as part of that, as Aled has already mentioned, it's important that the Welsh language organisations can make the most of the funds that do exist. So, Aled's referred to one fund specifically; there are others, too, from the perspective of the third sector and so on, and I think there is scope, perhaps, to promote and to signpost these funds more effectively for Welsh language organisations too. We are not talking about creating a specific fund for the Welsh language, but that there should be scope to make applications, and that should be signposted within the existing funds. Another thing I would say is that, during this period, we have sought to respond to a number of different consultations. So, we've provided evidence to you as a committee and we provided more specific evidence to the Children, Young People and Education Committee. So, there are very specific considerations here in terms of specialist areas. But the important thing now is that the Welsh language should be at the heart of the Government's plans in terms of recovery as we move out of this crisis.
Welsh: Ie. Diolch. Dwi'n meddwl beth fuaswn i'n ei ddweud yn gyffredinol ydy mae'n bwysig bod y Gymraeg yn ystyriaeth rŵan yng nghynlluniau'r Llywodraeth o ran adfer yr economi. Ac o ran hynny, rydym ni wedi cyfrannu at rai o asesiadau effaith y Llywodraeth, a hefyd wedi cyfrannu at rai o'r cynlluniau sydd i adfer rhai sectorau. Dwi'n meddwl hefyd, fel rhan o hynny, fel mae Aled wedi cyfeirio ato fo, mae'n bwysig bod y mudiadau Cymraeg yn gallu gwneud y mwyaf o'r cronfeydd sy'n bodoli. Felly, mae Aled wedi cyfeirio at un gronfa yn benodol; mae yna gronfeydd eraill o safbwynt y trydydd sector ac yn y blaen, a dwi'n meddwl bod yna le i efallai hybu a 'signpost-io' y cronfeydd yma yn well i fudiadau Cymraeg hefyd. Dydyn ni ddim yn sôn am greu cronfa yn benodol i'r Gymraeg, ond bod lle i wneud ceisiadau yn amlycach o fewn y cronfeydd sydd yn bodoli. Peth arall fuaswn i'n ei ddweud ydy, yn ystod y cyfnod yma, rydym ni wedi ceisio ymateb i nifer o ymgynghoriadau gwahanol. Felly, rydym ni wedi rhoi tystiolaeth i chi fel pwyllgor ac rydym ni wedi rhoi tystiolaeth fwy penodol, hefyd, i'r Pwyllgor Plant, Pobl Ifanc ac Addysg. Felly, mae yna ystyriaethau penodol iawn yn y fan yma o ran meysydd arbenigol. Ond y peth pwysig, rydw i'n meddwl, ydy bod y Gymraeg rŵan yn rhan o gynlluniau'r Llywodraeth o ran ailgodi wrth inni symud allan o'r argyfwng.
English: We've also presented evidence to the Counsel General this week on any recovery plans, which details - . That response is available on our website. It's also our intention to respond to the economic recovery strategy consultation, but that's not been completed as of yet. So, there is a great deal of work happening within the organisation to make sure that we do provide comments or ideas for anything that the Government can do to reinforce the position of the Welsh language.
Welsh: Rydym ni hefyd wedi cyflwyno tystiolaeth i'r Cwnsler Cyffredinol yr wythnos yma ynglŷn ag unrhyw gynlluniau ailgodi, sydd yn manylu - . Mae'r ymateb yna ar gael ar ein gwefan ni. Mae'n fwriad hefyd inni ymateb i'r ymgynghoriad ar y strategaeth ailgodi economaidd, ond dydy hynny ddim wedi'i gwblhau. Felly mae yna gryn dipyn o waith yn mynd rhagddo o fewn y sefydliad i wneud yn siŵr ein bod ni'n cynnig sylwadau neu syniadau ar gyfer unrhyw beth fedr y Llywodraeth ei wneud i atgyfnerthu sefyllfa'r Gymraeg.
English: Thank you. Good morning, Aled. Two brief questions from me. We've discussed the impact of COVID on the language and the use of the language, so my questions are on the future and what we can do about it. The first question, therefore, is: what can we do, what measures or what resources should be secured in order to mitigate any long-term impact on the Welsh language? How can we mitigate that negative impact on the language?
Welsh: Diolch. Bore da, Aled. Dau gwestiwn byr sydd gen i. Rŷn ni wedi siarad, wrth gwrs, ynglŷn ag impact COVID ar yr iaith a defnydd yr iaith, felly mae'r cwestiynau sydd gyda fi ar y dyfodol a beth allwn ni wneud amdano fe. Y cwestiwn cyntaf, felly, yw: beth allwn ni wneud, pa fesurau neu ba adnoddau a ddylai gael eu sicrhau er mwyn lliniaru unrhyw effaith hirdymor ar y Gymraeg? Ym mha ffordd allwn ni leihau'r impact negyddol ar yr iaith?
English: Thank you for that. May I therefore turn to 'Cymraeg 2050', the target of creating a million Welsh speakers by 2050? One of the things that strikes me is how important use of the Welsh language is. It's not sufficient just to increase numbers. You've given an example there of what's happening in the south-east, where there are Welsh speakers who are Welsh speakers on paper, but don't use the language, or don't feel that they have the confidence to use the language. Is there anything that you think needs to be done at the moment to that 'Cymraeg 2050' programme in order to address what's happened over the past months?
Welsh: Diolch am hwnna. Gaf i felly ofyn ynglŷn â 'Cymraeg 2050', sef y targed, wrth gwrs, i gyrraedd miliwn o siaradwyr erbyn canol y ganrif hon? Un o'r pethau sy'n fy nharo i yw pa mor bwysig yw defnydd yr iaith. Dyw e ddim yn ddigonol jest i gynyddu nifer y siaradwyr. Rydych chi wedi rhoi enghraifft o hwnna, o beth sy'n digwydd yn y de-ddwyrain, lle mae yna siaradwyr Cymraeg ar bapur, ond dŷn nhw ddim yn defnyddio'r iaith, neu'n teimlo nad yw'r hyder gyda nhw i ddefnyddio'r iaith. Oes yna unrhyw beth dŷch chi'n credu sydd eisiau ei wneud ar hyn o bryd i'r cynllun yna, i 'Cymraeg 2050', er mwyn cymryd sylw o beth sydd wedi digwydd dros y misoedd diwethaf?
English: No, that's fine, thank you.
Welsh: Na, mae hwnna'n ddigon, diolch.
English: Thank you very much. Well, thank you very much, Aled and Dyfan, for that session. We're now going to take a short break until around 10:40. So, with those few words, may I ask that the broadcast be suspended?
Welsh: Diolch yn fawr. Wel, diolch yn fawr iawn i chi, Aled a Dyfan, am y sesiwn yma. Dŷn ni'n mynd i gymryd toriad byr nawr tan 10:40. So, gyda hynny, a gaf i ofyn i'r darlledu ddod i ben?
English: Good morning once again, and welcome back to this meeting of the Culture, Welsh Language and Communications Committee at the Senedd. We move to item 3 on our agenda, and we welcome back Aled Roberts, the Welsh Language Commissioner, along with Dyfan Sion, and we also welcome Gwenith Price, the deputy Welsh language commissioner. So we're moving away now from the current crisis to look at our scrutiny role in terms of the Welsh Language Commissioner's annual report. So a warm welcome to you all. We will move immediately to questions, from David Melding first of all. David.
Welsh: Bore da eto, a chroeso nôl i gyfarfod Pwyllgor Diwylliant, y Gymraeg a Chyfathrebu yn y Senedd. Dŷn ni'n symud at eitem 3 ar yr agenda, a dŷn ni'n croesawu nôl Aled Roberts, Comisiynydd y Gymraeg, a Dyfan Sion, a dŷn ni hefyd yn croesawu Gwenith Price, dirprwy gomisiynydd y Gymraeg. So dŷn ni'n symud nawr oddi wrth y creisis presennol at ein gwaith mwy arferol o graffu ar waith y comisiynydd. Felly croeso i chi i gyd. Fe wnawn ni symud yn syth at gwestiynau, gan David Melding i ddechrau. David.
English: Thank you, Aled, and I would agree personally very strongly with that final comment.
Welsh: Diolch, Aled, ac fe fyddwn i'n cytuno yn bersonol yn gryf iawn gyda'r sylw olaf yna.
English: No, there won't be that delay. We are actually starting the work in January on a code of practice for the No. 7 regulations, covering the health service. We have also, during lockdown, prepared a code of practice for regulations 2, 4, 5 and 6. But, in order for you to understand the situation, a decision was taken not to rush into a code of practice initially. But Gwenith was part of that process, so if possible I'd ask Gwenith to explain what the delays were from our perspective, but there were also delays after that. And Gwenith can explain exactly what the situation was, and I can express a view on how we can improve on that this time.
Welsh: Na, fydd yna ddim yr un cyfnod o oedi. A dweud y gwir, rydym ni'n dechrau ar y gwaith ym mis Ionawr o ran cod ymarfer ar gyfer rheoliadau Rhif 7, sef y gwasanaeth iechyd. Rydym ni hefyd, yn ystod y cyfnod cloi, wedi paratoi cod ymarfer ar gyfer rheoliadau 2, 4, 5 a 6. Ond, dwi'n meddwl, er mwyn i chi ddeall, mi oedd yna benderfyniad bwriadol i beidio â rhuthro i fewn i god ymarfer yn y lle cyntaf. Mi oedd Gwenith yn rhan o'r broses yna, felly mi fuaswn i'n gofyn, os ydy hi'n bosib, i Gwenith esbonio beth oedd yr oedi o ran ein hochr ni, ond mi oedd yna oedi ar ôl hynny hefyd. Ac mi fedrith Gwenith ddweud yn union beth oedd y sefyllfa; mi fedraf i fynegi barn ar ôl hynny o ran sut rydym ni'n gwella ar hynny y tro yma.